tomron87/hebrew-wikipedia-sentences-corpus huggingface dataset:
איירן ברו (בסקוטית: Irn-Bru, באנגלית: Iron Brew, בתרגום מילולי: 'חליטת ברזל') הוא משקה קל ומוגז סקוטי המיוצר מאז שנת 1901. המשקה פופולרי מאוד בסקוטלנד ואף מכונה 'המשקה הלאומי השני' של סקוטלנד (אחרי ויסקי).
הוא נחשב למשקה הקל הנמכר ביותר בסקוטלנד במשך למעלה ממאה שנים, כשהוא מתחרה במותגים בינלאומיים דוגמת קוקה קולה.
המשקה נמכר בכל רחבי הממלכה המאוחדת, ובעולם בייחוד באזורים בהם יש קהילה סקוטית משמעותית.
המשקה ידוע בצבעו הכתום ובטעם עז, מתוק וייחודי.
המתכון המדויק שלו נשמר בסוד, אך על פי פירוט המרכיבים המופיע על הפחית, נכתב כי הוא מכיל מים מוגזים, סוכר, חומצה ציטרית ו-32 חומרי טעם וריח לרבות קפאין, אמוניום ברזל ציטראט וכינין, ממתיקים נוספים כגון אספרטם, אצסולפאם-K, חומר משמר E211 וצבעי המאכל צהוב סנסט FCF (E110) ו-Ponceau 4R (E124).
על פי אתר החברה המייצרת את המשקה, הוא הומצא על ידי היזם איי.ג'יי.
בר בשנת 1901 בעקבות הצורך של פועלי הפלדה בבנייה-מחדש של התחנה המרכזית בגלאזגו במשקה קל.
המשקה נועד להחליף את הבירה במטרה לתת לפועלים אנרגיה ליום העבודה.
מרכז הייצור שלו שוכן בשכונת ווסטפילד שבעיירה קמברנאולד שבצפון לנקשייר על ידי חברת A.G.
"" (בעברית: "האם זה נגמר עכשיו?") הוא שיר של הזמרת-יוצרת האמריקאית טיילור סוויפט.
השיר יצא לאור ב-27 באוקטובר 2023 על ידי חברת התקליטים ריפבליק רקורדס.
השיר הוא רצועה 21 מתוך האלבום אולפן הרביעי שלה שהוקלט מחדש, .
"" נכתב על ידי טיילור סוויפט יחד עם ג'ק אנטונוף ב-2014. השיר מתמקד ברומן כושל המלווה "שלבים מביכים" ראשונים של מערכת יחסים חדשה.
עם יציאתו ב-2023, עלו השערות שהשיר מדבר על מערכת היחסים של סוויפט ב-2012 עם הזמר הבריטי הארי סטיילס, שלפי הדיווחים הסתיימה בינואר 2013 בעקבות "סכסוך" חופשה לקריביים.
אליסה ביילי מ-Elle חשבה שסוויפט הייתה "בצורה הכי בוטה והכי פראית", והאשימה את נושא השיר בכך שהוא ממשיך הלאה "כל כך בפומבי" ורמזה לשמלה הכחולה שלבשה בזמן שיצאה מוקדם מהטיול בחופשה שלהם.
לורן האף מאנטרטיינמנט ויקלי ראתה ברצועה "המשך ישיר" ל-"Out of the Woods", ה"מספקת תובנה" לגבי הרומן "הרעוע".
בכתבה עבור Elite Daily, דילן קיקהאם טען כי ייתכן שסוויפט הייתה מבולבלת לגבי "סטטוס מערכת היחסים" כשכתבה את הרצועה לראשונה ב-2014, אך ענתה לשאלתה שהקשר "בהחלט נגמר עכשיו".
ארגוןרשימהדירוגמקוררולינג סטון100 השירים הטובים ביותר לשנת 202319בילבורד100 השירים הטובים ביותר של 2023: בחירות הצוות33
השיר הופיע לראשונה במקום הראשון במצעד הסינגלים הבריטי, עם סך של 4.9 מיליון השמעות בשירותי הזרמת המוזיקה, לפי חברת המצעדים הרשמית.
זה מסמן את המקום הראשון השלישי בקריירה של סוויפט בבריטניה.
השניים הקודמים היו "Look What You Made Me Do" ב-2017 ו-"Anti-Hero" ב-2022. השיר הוא אחת משלוש הרצועות החדשות מה-"Vault" שנכנסו ל-10 המקומות הראשונים של מצעד הסינגלים בבריטניה.
באופן ספציפי, "Now That We Don't Talk" הופיע לראשונה במקום השני, ו-"" נכנס למקום החמישי.
"" הוא שיר של הזמרת האיסלנדית יוהאנה, השיר, שהולחן על ידי אוסקר פאל סוויינסון, ייצג את איסלנד באירוויזיון 2009 שנערך במוסקבה, רוסיה.
השיר הוקלט גם בספרדית ("Si te vas"), בגרמנית ("War es nur"), ברוסית ("" / "Ya ne splyu") ובצרפתית ("Si tu sais").
יוהאנה ביצעה את השיר בחצי הגמר הראשון ב-12 במאי 2009, שם השיר דורג במקום הראשון עם 174 נקודות, והעפיל לגמר.
בגמר, השיר דורג במקום השני עם 218 נקודות.
זו התוצאה הטובה ביותר של איסלנד באירוויזיון, יחד עם מקום שני נוסף ב-1999, עם השיר "All Out of Luck" בביצוע סלמה ביורנסדוטיר.
Israel Journal of Mathematics הוא כתב עת מדעי ישראלי בנושא מתמטיקה היוצא לאור משנת 1963.
כתב העת יוצא כדו-ירחון ומפרסם מאמרים בנושאים כמו תורת הקבוצות, לוגיקה, תורת המודלים, אלגברה, תורת המספרים, אנליזה פונקציונלית, גאומטריה, טופולוגיה אלגברית, קומבינטוריקה, מדעי המחשב ומתמטיקה שימושית.
עורך כתב העת הוא אבינועם מן והעורך בפועל הוא ערן לונדון.
במועצת המערכת חברים אנשי סגל מאוניברסיטאות בישראל, ובהם נוגה אלון, גיל קלעי, אהוד דה-שליט, עמנואל פרג'ון, שפי גולדווסר, אהוד הרושובסקי, שחר מוזס, ליאוניד פולטרוביץ', ענר שלו וגדעון שכטמן.
Israel Exploration Journal (בעברית: כתב עת לחקר ישראל) הוא כתב עת ללא כוונות רווח היוצא לאור על ידי החברה לחקירת ארץ-ישראל ועתיקותיה פעמיים בשנה, החל משנת 1950. כתב העת עוסק במחקר ארכאולוגי בארץ ישראל, וכן בנושאים הקשורים להיסטוריה וגאוגרפיה.
עורכיו הם שמואל אחיטוב, זאב וייס ואהרן מאיר.
Israel Studies הוא כתב עת אקדמי רב-תחומי העוסק בנושאי ההיסטוריה, החברה, הפוליטיקה והתרבות של מדינת ישראל.
כתב העת נוסד בשנת 1996 והוא יוצא לאור על ידי מכון בן-גוריון לחקר ישראל והציונות באוניברסיטת בן-גוריון ועל ידי מרכז שוסטרמן ללימודי ישראל באוניברסיטת ברנדייס בארצות הברית.
הוא יוצא לאור בהוצאת אוניברסיטת אינדיאנה.
עורכי כתב העת הם פרופסור אילן טרואן ונתן ארידן.
באביב 2019 פרסם כתב-העת גיליון נושא (special issue) שכותרתו 'פשעי מילים: החזרה למוטב של שפת הסכסוך הישראלי-פלסטיני' (Word Crimes; Reclaiming The Language of the Israeli-Palestinian Conflict)
הגיליון הורכב מסדרה בת 18 מאמרים שדנו ב"מילות-מפתח" המוזכרות תדיר בחקר הסכסוך ובסיקור התקשורתי שלו, בהם "כיבוש", "אפרטהייד", "קולוניאליזם", "טרור", "פליטים", "זכויות אדם" ועוד.
רבים מן המאמרים נכתבו בידי פעילים פוליטיים או כותבים המזוהים עם הארגון SPME,
כולל אסף רומירובסקי, המנהל בפועל (executive director) של הארגון, ולא בידי חוקרים-מומחים.
המאמרים הציגו שורת טיעונים פוליטיים פולמוסיים נגד תומכי זכויות אדם, ארגוני החברה האזרחית וחוקרים אקדמיים שהוקעו כביקורתיים יתר על המידה ביחס למדיניות ישראל.
דונה רובינסון דיווין, נשיאת האגודה ללימודי ישראל (AIS) באותה העת, שימשה כעורכת-אורחת של הגיליון בנוסף לאילן טרואן ונתן ארידן, העורכים הקבועים של כתב העת.
בעקבות פרסום הגיליון התעוררה סערה.
אריה דובנוב, היסטוריון וראש הקתדרה ללימודי ישראל באוניברסיטת ג'ורג' וושינגטון, הודיע כי הוא מוותר על פרס החוקר המצטיין שהוענק לו מטעם האגודה בעקבות הגיליון ופרסם מכתב מחאה חריף.
בעקבות זאת, שורה ארוכה של חברי המערכת האקדמית של כתב-העת, שלא עודכנו בדבר הפקתו של הגיליון המיוחד, התפטרו ופרסמו מכתב התנגדות (letter of dissent).
על עצומה נוספת שיזם יאיר ולך, היסטוריון ומרצה בלימודי ישראל בבית הספר ללימודים אוריינטליים ואפריקאיים של אוניברסיטת לונדון (SOAS University of London) חתמו עשרות חוקרים נוספים.
דניאל מונק, פרופסור לגאוגרפיה ומזרח תיכון העומד בראש הקתדרה ללימודי שלום וסכסוך באוניברסיטת קולגייט, יזם, ביחד עם דובנוב וולך, קמפיין ציבורי
להפעיל לחץ על האגודה וכתב העת לחזור בהם מהגיליון.
בשלב ראשון עורכי כתב העת דחו את הביקורות בטענה כי מסגור הנושא, בחירת המחברים, תהליך השיפוט האקדמי ותכני הגיליון היו קפדניים והולמים.
הפולמוס נמשך במהלך הכנס השנתי של האגודה ללימודי ישראל והוביל בעקיפין לבחירתה של הנשיאה לסיים את תפקידה, ולדיון סוער במליאה.
אל הגיליון הבא של כתב העת (Volume 24, Number 3, Fall 2019) התלווה מכתב התנצלות מטעם העורכים, שבו הודו כי היו פגמים בגיליון ובתהליך קבלת ההחלטות שלהם בנוגע לפרסומו.
אל מכתב התנצלות זו צורף גם מכתב המחאה של חברי הוועד האקדמי של כתב-העת.
Israel Law Review הוא כתב עת משפטי ישראלי של האוניברסיטה העברית בירושלים, הוותיק ביותר בישראל שיוצא לאור בשפה האנגלית.
כתב העת נוסד בינואר 1966 בידי Israeli Law Review Association בחסותם של חברי סגל בכירים מהפקולטה למשפטים של האוניברסיטה העברית בירושלים.
בעת היווסדו היה זה כתב העת השני למשפטים שראה אור בישראל (הראשון היה "הפרקליט", שהוצא לאור בידי לשכת עורכי הדין בישראל ופרסם מאמרים פרקטיים קצרים בשפה העברית).
במקור שקלו להוציאו בצרפתית, אולם לבסוף הוחלט לפרסמו באנגלית.
העורך הראשון של כתב העת היה פרופ' אביגדור לבונטין.
בשנים 1996–2001, עורכתו הראשית הייתה פרופ' פרנסס רדאי.
מאז 2008 כתב העת מנוהל על ידי מרכז מינרבה לזכויות אדם בפקולטה למשפטים בירושלים.
עורכיו הראשיים שם סר פרופ' נייג'ל רודלי מאוניברסיטת אסקס ופרופ' יובל שני מהפקולטה למשפטים באוניברסיטה העברית, והעורכת האקדמית היא פרופ' יעל רונן.
מאז היווסדו השיפוט בכתב העת מבוסס על ביקורת עמיתים.
באנציקלופדיית Great American Lawyers, an Encyclopaedia, התייחסו לכתב העת בשנת 2001 כאל "אחד מכתבי העת האקדמיים היוקרתיים ביותר".
עד 2008 התמקד כתב העת במשפט הישראלי ובסוגיות הרלוונטיות לחברה הישראלית.
מאז 2008, כאשר ניהול כתב העת עבר למרכז מינרבה לזכויות אדם, הוא מתמקד בזכויות אדם, משפט ציבורי ומשפט בינלאומי פומבי.
הוא בוחן את השלכותיהן של הנורמות המשפטיות במצבי קונפליקט ואי-ודאות פוליטית.
מפתח העניינים של כתב העת מתפרסם בלקסיס נקסיס
ב-1969 פרסם חיים כהן, שופט בית המשפט העליון, מאמר בכתב העת, עליו דווח ב-Associated Press וזכה לפרסום נרחב בעיתונות, שבו הוא טוען שההנהגה היהודית ניסתה להציל את ישו מידי עונש המוות שהוטל עליו בידי השלטונות הרומאיים, אולם ישו מיאן לשתף פעולה.
אלן דרשוביץ (מבית הספר למשפטים של אוניברסיטת הרווארד) פרסם גם הוא בכתב העת.
Islands (בתרגום חופשי לעברית: איים) הוא אלבום האולפן הרביעי של להקת הרוק המתקדם, קינג קרימזון.
האלבום יצא ב-20 בדצמבר, 1971. זהו היה האלבום האחרון של הלהקה לפני הטרילוגיה של האלבומים הבאים של הלהקה.
זהו גם האלבום האחרון שבו התמלילן פיטר סינפילד, היה נוכח.
זהו האלבום היחיד שבו השתתפו הסולן/בסיסט בוז בארל והמתופף איאן וואלאס.
האלבום כולל שש רצועות בלבד.
השיר Ladies of the Road עוסק במיזוגיניה (שנאת נשים).
השיר The Letters עוסק במשולש אהבה שמסתיים ברצח והתאבדות.
האלבום מסתיים ביצירה שקטה, פסטורלית, עצובה ורכה הנושאת את שם האלבום, בו השר מתאר עצמו כאי הקשור לאיים נוספים תחת פני המים.
בסיום של גרסאות מסוימות של האלבום, כולל הגרסה הראשונה, נשמע קטע מתהליך הנגינה של הלהקה, ורוברט פריפ אומר "מה שנעשה..
נעשה זאת עוד שתי פעמים, פעם עם האבוב, ופעם בלעדיו".
המשפט קיבל מעמד קאלט מסוים, ושימש כמשפט פתיחה לכל הופעות הלהקה מאז שנת 2014.
עטיפת האלבום מראה תמונות של ערפילית הטריפיד מקבוצת הכוכבים, קשת.
העטיפה המקורית הייתה איור של הצייר והמשורר פיט סינפילד שכתב את כל המילים לאלבום.
האלבום יצא בהוצאה מחודשת עם מיקס סטריאו חדש (5.1) על ידי רוברט פריפ וסטיבן וילסון.
האלבום כולל שתי יצירות ארוכות.
Formentera Lady שנמשך 10 דקות, ושיר הנושא בעל 11 דקות.
בוז בארל - גיטרת בס, שירה
מל קולינס - סקסופון, חליל צד, מלוטרון
איאן וולאס - תופים, כלי הקשה
פיטר סינפילד - פזמונאי, צלילים
פאולינה לוקס - שירת סופרנו
("האם קיימת אהבה בחלל?") הוא אלבום האולפן העשירי של גיטריסט הרוק אינסטרומנטלי ג'ו סטריאני, שיצא לאור ב-13 באפריל 2004.
ג'ו סטריאני - גיטרה חשמלית, קלידים, גיטרה בס, מפוחית פה, שירה
סטריאני - גיטרה בס (רצועה 11)
ג'ון קניברטי - תוף מרים
פורטל היין הישראלי היה אתר שעסק ביין ישראלי.
בעל הפורטל הוא טל גל כהן.
פורטל היין הישראלי מקיף את נושא היין בכלל והיין הישראלי בפרט ומכסה חדשות ואירועים, תחרויות ופרסים ליינות ישראליים, מידע על יקבי ישראל, תהליכי ייצור היין, ביקורות ודירוגים של יינות ישראליים, בישול ואפייה ביין, יין ובריאות, תיירות, היסטוריה, תרבות והווי, אירוח והגשה, קורסים וסדנאות, עצות שימושיות, ועוד.
הפורטל מכיל כתבות תוכן, פרופילים של יקבים ישראלים, גם יקבים פרטיים וגם ליקבים ממוסדים.
בין התחומים הכלולים בפורטל: יינות, היסטוריה ותרבות, אנשי תעשיית היין, שלבי עשיית היין, הגשה – כלים ואביזרים, בישול ואפייה ביין, ביקורת מסעדות, בריאות, יין בחגים ובמועדים, שמן זית וחומץ, תחרויות ותערוכות, חנויות וסדנאות, סיורי יקבים, דירוגים והמלצות על יינות, ספרי יין, תיירות יין, בתי ספר, קורסים, וסדנאות ליין.
הפורטל מופנה אל קשת רחבה של קהל הקשור לעולם היין: חובבי יין ישראלי, ייננים ובעלי יקבים, מדריכים הקשורים לתחום, בעלי מסעדות וחברות הקשורות ליין.
בפורטל ניתן למצוא בין השאר: מילון מונחים מסודר למתחילים שרוצים להיכנס לעולם היין, כתבות סקר על חנויות יין, המלצות למתנות לחובבי יין ועוד.
ישנו סקירות מקיפות על הכרם, הגפן, ומידע מעודכן על המתרחש בתחום, כולל קורסים וסדנאות למקצועיים, כתבות עומק ומידע על תחומים המשיקים עם עולם היין.
פורטל היין הישראלי נוסד בידי ישראל פרקר ב-1999 - מהנדס אלקטרוניקה במקצועו, שעבר אירועי לב וקיבל המלצה מהרופא לשתות יין.
הוא חיפש באינטרנט מידע בעברית על יין ומשמצא מעט מאוד, החליט להקים את אתר בנושא.
בתחילה היה זה אתר html בסיסי שהביא חדשות יין.
אחר כך כשפרקר שמע על יקב חדש שנפתח, הוא יצא לראיין את בעל היקב ויצר עמוד ליקב.
עם הזמן נוספו לאתר תכנים נוספים כגון יין ביהדות, כיצד שותים יין וכו'.
פרקר פגש את טל גל כהן באירועים שונים, גל-כהן היה באותה עת מנהל בית ספר ליין וכעבור שנה הצטרף לאתר.
בשנת 2009 רכש גל-כהן את חלקו של פרקר, שעזב את האתר, ומאז הוא הבעלים הבלעדי של האתר.
טל גל כהן – המנכ"ל והבעלים.
עיתונאי ועורך, כותב במגזינים, בעיתונים שבועיים, ספרים ומדריכים, יועץ ומדריך בנושאי יין ומשקאות אלכוהוליים, נשיא "מסדר אבירי הגריל" בישראל ומשמש שופט בתחרויות יין שונות.
בוגר אוניברסיטת אדלאיד באוסטרליה במגמה ליין ולמשקאות, עבר קורסי יין שונים בישראל ובעולם והתמחה ביקבים צרפתיים.
יעל צמח גרינשפון – עורכת תוכן ראשית.
כותבת ועורכת תוכן באינטרנט, במגזינים ובספרים בתחומים שונים מזה 15 שנה.
בעלת תואר שני בלשון עברית ובעריכת לשון מטעם האוניברסיטה העברית בירושלים.
הפורטל מעסיק כותבים בתחומים שונים, ביניהם עו"ד יונתן לבני, אורי נוי, אורי גילן, ראובן כהן, עו"ד הילה איל, טליה לוין.
IsraelDefense (בעברית: "ישראל דיפנס" או "ישראל דפנס") הוא כתב עת ישראלי (ואתר חדשות) העוסק בתחומי הצבא והביטחון בישראל ובעולם; מחידושים בצה"ל ואמצעי לחימה ועד לטכנולוגיית היי-טק ותחום הסייבר.
המגזין מפרסם הן בעברית והן באנגלית.
המגזין הוקם בשנת 2011 על ידי עמיר רפפורט, אשר שימש בעבר כפרשן הצבאי של מעריב, ונמצא בבעלות חברת ארומדיה ישראל בע"מ.
Israelism הוא סינגל, שהוקלט על ידי להקת ארמי אוף לאברז השוודית, ויצא לאור בשנת 1993.
השיר יצא כסינגל הראשון מתוך האלבום The Gods of Earth and Heaven.
הוא נכתב על ידי אלכסנדר בראד, ז'אן פייר ברדה, דומיניקה פז'ינסקי, אנדרס וולבק ומיכאלה דה לה קור.
בשיר מסומפל השיר היהודי העממי "הבאנו שלום עליכם" והוא בסגנון היורודאנס.
השיר כולל התייחסות ליהדות ולישראליות תוך שילוב מסרים מיניים.
הוא מושר באנגלית אך כולל גם מספר מילים בעברית.
כנגד השיר הובעה ביקורת על כך שמסריו הם אנטישמיים, על אף ששניים מחבריו היו יהודים.
בשל הביקורת נאסר לשידור ברשת MTV באירופה, אך בישראל זכה להצלחה רבה.
השיר מתחיל במילים:"שוק יהלומים בגטו, מגן דוד על החזה, ביום שבת הסקס כשר, נסיכה יהודיה אצלי בקן"
בשוודיה צעד השיר ארבעה שבועות במצעד הפזמונים והגיעו בשיאו למקום העשירי.
כמו כן הגיע למקום השני בישראל, למקום חמש בפינלנד, ותשע בבלגיה.
הוידאו קליפ לשיר בוים על ידי הבמאי השוודי פרדריק בוקלונד.
Israel Journal of Entomology הוא כתב עת מדעי של גישה פתוחה הנבדק בביקורת עמיתים ומכסה את כל תחומי האנטומולוגיה, כולל Uniramia שאינם חרקים (נדלים ורבי רגל) וסרטנאים ובעלי כליצרות יבשתיים.
כתב העת מתפרסם בעיקר באופן אלקטרונית באתר החברה האנטומולוגית בישראל.
גליונות כתובים מודפסים פעם שנה ומכילים את כל המאמרים שפורסמו באותה שנה.
הפרסום בכתב העת אינו כרוך בתשלום.
כתב העת יצא לראשונה ב-1966 ועורכו הראשון היה חנן ביטינסקי-זלץ.
בהקדמה של הכרך הראשון הסביר ביטינסקי-זלץ ושהעיתון נועד ליצור קהילה ולתת במה לחוקרים מקומיים ואחרים שעוסקים במחקרים אנטומולוגים בארץ ישראל והמזרח הקרוב.
לאחר ביטינסקי שימשו כעורכים ראשיים יחזקאל ריבנאי, אלכסנדר טהורי, אורי גרזון, יאיר בן דב, אמנון פרידברג ומיכאל מוסטובסקי.
במשך השנים בחרו חוקרים רבים מכל העולם לפרסם בו את מאמריהם בתחום הטקסונומיה והסיסטמטיקה של חרקים עכבישנים, מאמרים רפואיים וחקלאיים בנושא האנטמולוגיה כמו גם אקולוגיה, התנהגות אנטומיה של פרוקי-רגליים.
"" (בעברית: "האם זהו העולם אותו יצרנו...?") הוא שיר של להקת הרוק קווין שיצא כחלק מהאלבום The Works משנת 1984. השיר נוגן בכל הופעה של קווין מ-1984 עד 1986 ונוגן בחלק האחרון של הופעת הלייב אייד משנת 1985. השיר הוא הקצר אך המפורסם ביותר מתוך הדיסק.
השיר נכתב במינכן לאחר שפרדי מרקיורי ובריאן מיי ראו בחדשות דיווח על העוני באפריקה.
מרקיורי כתב את רוב מילות השיר, ומיי את האקורדים ויצר מעט פיוטים עבור השיר.
השיר הוקלט עם גיטרת "Ovation", אך בהופעות חיות ניגן מיי בגיטרת ניילון "גיבסון צ'ט אטקינס" של המתופף רוג'ר טיילור.
נגינת פסנתר בוצעה גם כן בהקלטות השיר, אך בסופו של דבר לא נכלל במיקס הסופי לשיר.
במקור, השיר של מרקיורי "There Must Be More to Life Than This" (שהוזכר כשיר שאמור להיכנס לאלבומה של הלהקה Hot Space, אך לבסוף נכלל באלבום סולו של מרקיורי Mr.
Bad Guy) היה אמור להיות הרצועה האחרונה באלבום ולא שיר זה.
השיר נכתב במפתח B Minor אך לבסוף ההקלטה נשמעה בחצי טון אחד נמוך יותר.
השיר נוגן בלייב אייד של 1985 כהדרן עם עיבוד וכלים מוזיקליים נוספים עבור החלק האחרון של ההופעה.
חודש לפני שקווין הופיעו בלייב אייד עם שיר זה, הם תרמו את השיר לאוסף מרובה האמנים "Greenpeace – The Album".
גיטרה קלאסית – בריאן מיי
Israelitische Annalen (מגרמנית: איזראליטישה אנאלן.
בתרגום חופשי לעברית: דברי ימי ישראל) היה שבועון יהודי גרמני, שראה אור בפרנקפורט על המיין במחצית הראשונה של המאה ה-19 בעריכת ההיסטוריון היהודי גרמני הנודע מרקוס יוסט.
השבועון התמקד בחדשות מהעולם היהודי, ובמאמרים על הספרות היהודית ועל ההיסטוריה של עם ישראל.
עמדתו המוצהרת של השבועון בנושאי הדת הייתה נייטרלית והבליטו את העיסוק ההיסטורי, אך מבקריו של יוסט טענו כי אורח חייו ודעותיו האישיות השפיעו על מחקריו.
Isla Divina (בעברית: אי אלוהי) הוא אלבום האולפן השלושה עשר של הזמרת-יוצרת המקסיקנית גלוריה טרווי.
הוא יצא לאור ב-29 באפריל 2022 בהוצאת חברת התקליטים יוניברסל מיוזיק לטין אנטרטיינמנט.
בשבועות שקדמו לצאת האלבום, אפשרה טרווי לשמור אותו בהוצאות מוקדמות באפל מיוזיק, ספוטיפיי ודיזר.
העטיפה ותאריך היציאה של האלבום נחשפו לראשונה ב-24 במרץ 2022. בסמוך לכך, הכריזה טרווי על סיבוב הופעות נלווה, "Isla Divina World Tour".
במהלך סיבוב ההופעות, קיימה הופעות בארצות הברית.
ב-5 באפריל 2022, נודע כי מרבית הכרטיסים נמכרו והופעות שונות בסיבוב ההופעות הוכתרו כ"סולד אאוט".
בשנת 2019, הוציאה טרווי את אלבום האולפן השנים עשר שלה, Diosa de la Noche, שזכה להצלחה בינלאומית.
בהמשך לכך, הוציאה את אלבום ההופעה החמישי שלה, Diosa de la Noche Tour, ולאחר מכן חדלה מלהוציא אלבומים נוספים ב-2021. עם זאת, במרץ 2022 הודיעה על כך שבכוונתה להוציא את Isla Divina כבר באפריל 2022.
לצד ההכרזה על Isla Divina הכריזה טרווי על סיבוב ההופעות, "Isla Divina World Tour".
Island of the Sun הוא אלבום הבכורה של הזמרת-יוצרת השוודית וינונה אואק.
האלבום יצא לאור ב-10 ביוני 2022, על ידי חברת התקליטים אטלנטיק רקורדס.
+ תאריכי יציאות לאור ופורמטים עבור Island of the Sunמדינהתאריךפורמטחברת תקליטיםמקורעולם10 ביוני 2022הורדה דיגיטלית • הזרמת מוזיקה • תקליטוראטלנטיק
?Is There Someone Else הוא שיר של הזמר-יוצר הקנדי דה ויקנד.
הוא השיר העשירי באלבום האולפן החמישי שלו, Dawn FM.
הוא נכתב על ידי דה ויקנד, OPN, טומי בראון ופיטר לי ג'ונסון, והופק על ידי הארבעה עם הפקה נוספת של מקס מרטין ואוסקר הולטר.
השיר הגיע למקום ה-45 במצעד הסינגלים הבריטי ולמקום ה-31 בבילבורד הוט 100.
במלאת שנה ליציאת האלבום Dawn FM ב-7 בינואר 2023, יצא הקליפ לשיר.
דה ויקנד ביצע את השיר במהלך סיבוב ההופעות שלו, "After Hours til Dawn", וכלל אותו באלבום ההופעה החיה שלו מ-2023, Live at SoFi Stadium.
"?Is There Someone Else" הוא שיר סינת'-פופ בסולם לה מינור עם מפעם של 135 פעימות לדקה.
מילות השיר עוסקות בחשד של דה ויקנד שבת זוגו מנהלת רומן עם גבר אחר.
הקליפ לשיר יצא ב-7 בינואר 2023, במלאת שנה ליציאת האלבום Dawn FM.
בקליפ נראה דה ויקנד צופה באישה רוקדת בפיתוי דרך חלון הדירה כשהא עוטה מסכה.
Island in the Sun ("אי בשמש") הוא שיר של להקת הרוק האמריקאית ויזר.
זהו הסינגל השני מתוך האלבום השלישי של הלהקה הנקרא "ויזר" (ידוע גם כ"האלבום הירוק"), שיצא ב-2001.
בסוף 2001, הלהקה עיבדה את השיר להופעה החיה שלה.
בשנת 2005, הסולן ריברס קואומו היה פותח לעיתים קרובות את ההדרן של הלהקה על ידי ניגון "Island in the Sun" לבדו על גיטרה אקוסטית.
מליסה בוביט מאתר Dotdash דירגה את "Island in the Sun" בתור השיר ה-12 הטוב ביותר של Weezer, ואמרה שהוא "מדגים רוח נינוחה של דרום קליפורניה".
Club התייחס לשיר כאחד מ-12 השירים הטובים ביותר של הלהקה לאחר צאת האלבום פינקרטון.
אמילי טרטנלה ממגזין "מגנט" העריכה שהשיר הוא אחד מהשירים הכי המוערכים יתר על המידה של ויזר, וקראה להפסיק להשתמש בו בפרסומות ובתחנות רדיו.
ישנם שני וידאו קליפים שונים עבור השיר.
את הסרטון הזה ביים מרקוס סיגה.
הוא מראה את חברי להקת ויזר מבצעים את השיר בקבלת פנים לחתונה של זוג מקסיקני וכולל את כל ארבעת חברי הלהקה.
את החתן בסרטון מגלם השחקן והזמר טוני גרסיה.
את הסרטון הזה ביים ספייק ג'ונז.
הוא מציג את חברי להקת ויזר משחקים עם חיות בר שונות על גבעה נידחת כביכול (אם כי הקליפ צולם למעשה במרחק קצר מלוס אנג'לס, בגבעות ליד סימי ואלי).
רק בריאן בל, ריברס קואומו ופאט וילסון מופיעים בסרטון הזה, שכן הבסיסט מייקי ולש עזב את הלהקה זמן קצר לפני הצילומים.
Israeli Salad הוא האלבום האינסטרומנטלי ה-12 (וההוצאה ה-45) של המפיק והמוזיקאי דה אלכימיסט.
האלבום הוא אלבום קונספט, המבוסס כמעט כולו על דגימות ממוזיקה ישראלית.
דה אלכימיסט הפיק בעצמו את כל האלבום, והוא יצא ב-26 במאי 2015 דרך חברת ALC Records.
אביו של דה אלכמיסט הוא איש עסקים ישראלי.
לאחר קניית תקליטים בישראל בזמן ביקור שם, בראיון לבילבורד ב-2012, הצהיר דה אלכימיסט שהוא מתכנן ליצור אלבום אינסטרומנטלי כשכל הדגימות הן ממוזיקה ישראלית.
הפרויקט התפתח הרבה יותר מאוחר, והוא הכריז עליו בסוף מרץ 2015.
כמו אלבומים אחרים של דה אלכימיסט, Israeli Salad הוא אלבום היפ הופ אינסטרומנטלי.
באלבום שלו יש דגימות והקלטות רבות בעברית; בנוסף, חלק משמות השירים מכילים ביטויים בעברית (למשל "Shalom Alechem" - שלום עליכם, "Chetzi" - חצי) ואזכורים תרבותיים ישראליים.
"Isn't She Lovely" (מוכר גם כ-; בעברית: האין היא אהובה?) הוא שיר של הזמר סטיבי וונדר מאלבומו Songs in the Key of Life משנת 1976. מילות השיר חוגגות את הולדת בתו עיישה מוריס.
וונדר שיתף פעולה בשיר עם כותב השירים ובעל האולפן של הארלם ברנטה "באני" ג'ונס.
השיר פותח את צד 3 של Songs in the Key of Life, ומתחיל עם בכי ראשון של תינוק שהוקלט במהלך לידה ממשית.
הקלטה של וונדר רוחץ את עיישה כפעוטה גדולה יותר מובאת לקטע האחרון של השיר, מעורבבת עם סולו שלמפוחית פה.
כל הכלים המוזיקליים הנשמעים בשיר מנוגנים על ידי וונדר, מלבד חלק נגינת האורגן שמנוגן על ידי גרג פילינגנס (Greg Phillinganes).
במהלך תהליך ההקלטה, הבסיסט ניית'ן ווטס הניח קו של גיטרה בס כדי שישמש כרצועת הדרכה עבור וונדר, אך בסופו של דבר וונדר החליף את זה בביצועי בס משלו באורגן.
הגרסה הארוכה של יותר מ-6 דקות שיר לא הוצאה לאור כסינגל שכן וונדר לא היה מוכן לקצר את השיר כך שיתאים כסינגל (7 אינץ' 45 rpm).
גם ללא שחרור הסינגל, השיר זכה לכל כך הרבה השמעה עד שהגיע למקום ה-23 במצעד השירים העכשוויים למבוגרים בינואר 1977. מאז, השיר הפך לסטנדרט של פופ וג'אז, שכוסה בידי הרבה אמנים אחרים.
וונדר ביצע את השיר בהופעה חיה בקונצרט יובל היהלום של אליזבת השנייה, מלכת הממלכה המאוחדת ב-4 ביוני 2012 עם מילים ששונו כדי להתייחס למלכה.
השיר לא הוצא כסינגל מסחרי ולכן הוא לא הופיע במצעדים הגדולים בארצות הברית ובבריטניה.
עם זאת, בשל ההשמעות המרובות ברדיו, הוא הגיע למקום ה-23 במצעד השירים העכשוויים למבוגרים של בילבורד ב-29 בינואר 1977. ביוני 2012, אחריי שוונדר הופיע עם השיר בקונצרט יובל היהלום של אליזבת השנייה, מלכת הממלכה המאוחדת, השיר הגיע לבסוף למצעד בבריטניה במקום ה-94 עקב מכירות של ההורדות.
סטיבי וונדר - קולות, מפוחית פה, כלי הקשה, פסנתר אלקטרוני rmi, פנדר רודס, סינתיסייזר, תופים, דיבור בהקלטה.
הסולן דייוויד פטרון הוציא את השיר ב-1976 שהיה ללהיט מספר 4 בבריטניה בתחילת 1977. הוא בילה תשעה שבועות במצעד, והפך ללהיט ה-54 בגודלו של השנה.
הגרסה של פרטון העניקה לו סטטוס של זמר של להיט אחד בבריטניה.
גיטריסט הג'אז לי ריטנור כלל את השיר באלבומו האינסטרומנטלי משנת 1977 "Captain Fingers".
הפסנתרן/מקיש כלי ההקשה ויקטור פלדמן הקליט גרסת ג'אז אינסטרומנטלית לאלבומו משנת 1977 "The Artful Dodger".
פלדמן גם ניגן בקונגה בגרסה של Ritenour שיצאה באותה שנה.
הקלריניסט ומוביל הרכבי ביג בנד וודי הרמן הוביל גרסת ביג בנד ב-1978 באלבומו Fatha Herman and his Thundering Herd.
הסקספוניסט/מעבד ביל הולמן כלל את השיר באלבומו "The Bill Holman Band" משנת 1987.
בשנת 2002, גרסת פאנק רוק (Punk rock) הושרה בידי להקת Me First and the Gimme Gimmes ונכללה באלבומם הרביעי "Take a Break."
בשנת 2010 הארי סטיילס שר את השיר באודישנים לאקס פקטור.
ג'קי טראסון כלל את השיר באלבומו "Smile" משנת 2002.
בנובמבר 2012, גרסה אקוסטית הושרה בידי ג'ימי היימן וג'ון וולמסלי, שהגיעה למקום ה-41 במצעד הסינגלים הבריטי.
Israel-1 הוא מחשב-על ליישומי בינה מלאכותית שנבנה בישראל על ידי חברת אנבידיה.
במאי 2023 הכריזה חברת Nvidia, שלה מרכז פיתוח גדול בישראל, כי תקים בישראל מחשב-על בתחום הבינה המלאכותית.
המחשב צפוי לשמש תחילה את אנבידיה לצורכי מחקר ופיתוח ולשיתופי פעולה עם התעשייה, ובהמשך יהיה זמין כחלק משירות מחשוב-העל בענן של אנבידיה, NVIDIA DGX Cloud, כך שארגונים וגופים נוספים יוכלו להשתמש בו.
השלב הראשון של המחשב החל לפעול בנובמבר 2023, והשלמת בנייתו צפויה לרבעון השני של 2024.
בנובמבר 2024 נכלל המחשב במקום ה-34 ברשימת TOP500 של מחשבי העל החזקים בעולם.
בשלב הראשון המחשב כולל 128 מערכות Dell PowerEdge XE9680 (מקו השרתים PowerEdge של חברת דל), שבהן 1,024 מעבדים גרפיים מדגם NVIDIA HGX H100 80GB, יותר מ-40 מתגי אתרנט מדגם Spectrum-4 של Nvidia ו-1,280 שבבים מסוג NVIDIA BlueField-3 ו-SuperNIC שפותחו במרכז הפיתוח של אנבידיה בישראל.
הרכב זה מספק ביצועים של 4 אקסה-פלופס () ליישומי בינה מלאכותית ו-65 פטה-פלופס () ליישומים מדעיים.
בשלב השני והסופי המחשב יכיל בדיוק כמות כפולה ממה שהוא מכיל בשלב הראשון: 256 מערכות Dell PowerEdge XE9680, עם יותר מ-34 מיליון ליבות CUDA ומיליון ליבות Tensor מהדור הרביעי.
256 מערכות XE9680 יכילו בסך הכל 2,560 שבבי NVIDIA BlueField-3 DPU ו-SuperNIC, ולמעלה מ-80 מתגי אתרנט מדגם Spectrum-4. הרכב זה יספק ביצועים של 8 אקסה-פלופס () ליישומי בינה מלאכותית ו-130 פטה-פלופס () ליישומים מדעיים.
"Israel" הוא שיר של להקת הבי ג'יז שיצא במקור לשווקים כסינגל בשנת 1971. השיר נכתב על ידי בארי גיב ונכלל גם באלבום של להקת הבי ג'יז "Trafalgar" שיצא גם הוא לשווקים ב-1971.
השיר הוקלט ב-7 באפריל 1971 באולפני IBC בלונדון, כאשר באותה ההזדמנות הלהקה הקליטה גם שני שירים נוספים שנוצרו על ידי מוריס גיב - "Trafalgar" ו"It's Just the Way" - וכמו גם הקומפוזיציה של רובין גיב "Engines, Aeroplanes", והבלדה "Don't Wanna Live Inside Myself" שנוצרה על ידי בארי גיב.
השיר יצא לשווקים לראשונה כסינגל במאי 1972 בבלגיה, בהולנד, ובניו זילנד.
צד ב' של התקליט כלל את השיר "Dearest", אשר גם נכלל באלבום Trafalgar.
בארי גיב - שירה וליווי סולן, גיטרה אקוסטית
מוריס גיב - פסנתר, גיטרה בס וגיטרה אקוסטית
ispace - חברה יפנית שמפתחת חלליות לא מאוישות בהתאם להזמנת לקוחות החברה.
החברה הוקמה בשנת 2010 ומטה שלה ממוקם בטוקיו.
החברה החלה את פעילותה כשופתה עם חברה אירופאית White Label Space שהשתתפה בתחרות גוגל לונאר אקס פרייז.
באחריות הצוות היפני היה לפתח רכב למשימה.
בשנת 2013 השותפים האירופאים פרשו מתחרות וזכויות השתתפות עברו ל-ispace.
במאי 2013 החברה שינתה את שמה לשם הנוכחי.
צוות שעסק בפרויקט פעל תחת שם "Hakuto".
החברה לא הצליחה לעמוד ביעדים של התחרות אך בשנת 2018 הצליחה לגייס הון להמשך פעילותה.
התכנון היה לבצע טיסה לכיוון הירח ללא נחיתה.
לצורך כך הושכרו מ-SpaceX שני שיגורים בשנת 2020 ו-2021.
באוקטובר 2018 בהובלת Draper Laboratory ובהשתתפות ispace, ג'נרל אטומיקס ו-Spaceflight Industries התגבשה קבוצה שהגישה הצעה לנאס"א לשיגורים לחקר הירח.
בשנת 2022 נחתם חוזה עם נאס"א.
לאחר זכייה בחוזה עם נאס"א תוכניות החברה הותאמו.
הוחלט לא לבצע שיגורים ללא נחיתה וכבר בשיגור הראשון לבצע נחיתה על הירח.
השיגור של המשימה הראשונה בוצע ב-11 בדצמבר 2022. בהתאם לתכנון נחתת במשקל 1,100 ק"ג הייתה צריכה להגיע לירח עם רכב Rashid שתוכנן באיחוד האמירויות הערביות.
החללית הגיע לירח ב-25 באפריל 2023. בשלבים אחרונים של הנחיתה הקשר עם החללית אבד ונחיתה לא הצליחה.
משימה נוספת שוגרה בינואר 2025. בעקבות בעיות בנחיתה לא היה ליצור קשר עם הנחתת
המשימה השלישית מתוכננת לשנת 2026.
"Islands in the Stream" (בעברית" "איים בזרם") הוא שיר שנכתב על ידי האחים גיב, חברי להקת הבי ג'יז, והוקלט על ידי אומני מוזיקת הקאנטרי האמריקאים קני רוג'רס ודולי פרטון.
השיר יצא באוגוסט 1983 כסינגל הראשון מתוך אלבום האולפן החמישה-עשר של רוג'רס, "Eyes That See in the Dark".
הבי ג'יז הוציאו גרסה חיה ב-1998 וגרסת אולפן ב-2001.
השיר הגיע למקום הראשון במצעד בילבורד הוט 100 בארצות הברית, וגם לראש מצעדי הקאנטרי והמוזיקה העכשווית למבוגרים.
בשנת 2005 השיר זכה במקום הראשון בסקר שנעשה על ידי ערוץ הקאנטרי, Country Music Television, בקטגוריה "הדואטים הטובים ביותר בכל הזמנים של מוזיקת הקאנטרי".
נכון למאי 2023, הוא קיבל שלושה אלבומי פלטינה מאיגוד תעשיית ההקלטות האמריקאי עבור מכירת שלושה מיליון עותקים.
השיר נקרא על שם הרומן "איים בזרם" מאת ארנסט המינגוויי משנת 1970, ונכתב במקור עבור הזמרת דיאנה רוס בסגנון R&B, אך מאוחר יותר עובד מחדש לדואט על ידי רוג'רס ופרטון.
נטען כי השיר היה מיועד גם למרווין גיי.
הדבר מיוחס לראיון עם להקת הבי ג'יז בתוכנית Good Morning America בשנת 2001, כשבארי גיב אמר שהשיר נכתב עבור רוס, רובין גיב קטע אותו ואמר "לא, כתבנו אותו עבור מרווין גיי ...
שלחנו לו את זה אבל הוא היה מת, אז היה לו קצת קשה לשיר את זה.".
מרווין גיי למעשה נפטר ב-1984, שנה לאחר ההקלטה.
בראיונות אחרים, בארי גיב תמיד טען שרוס היה האמנית המקורית של השיר, ללא אזכור של גיי.
השיר הדיח מהמקום הראשון את השיר "Total Eclipse of the Heart" של בוני טיילר במצעד בילבורד הוט 100 לשנת 1983 וגם הגיע לראש רשימות מצעדי הקאנטרי והמוזיקה העכשווית למבוגרים.
בדצמבר אותה שנה, האלבום קיבל אלבום פלטינהעל מכירת למעלה משני מיליון עותקים בארצות הברית.
לאחר שהפך לזמין להורדה דיגיטלית, נמכרו עוד 834,000 עותקים דיגיטליים בארצות הברית, נכון לינואר 2019.
באוסטרליה, השיר הגיע למקום הראשון למשך שבוע אחד בדצמבר 1983 והפך לאחד הסינגלים הנמכרים ביותר של 1984.
השיר הגיע בשיאו למקום השביעי במצעד הסינגלים הבריטי בשנת 1983.
מצעד (1983)מיקוםאוסטרליה (Kent Music Report)40סינגלים מובילים בקנדה (RPM)15ניו זילנד40US Cash Box11
מצעד (1984)מיקוםאוסטרליה (Kent Music Report)10דרום אפריקה4בילבורד הוט 100 בארצות הברית56
+"Islands in the Stream"מדינהתוארמכירותאוסטרליה (ARIA)פלטינה70,000קנדה (Music Canada)3× פלטינה240,000דנמרק (IFPI דנמרק)פלטינה90,000ניו זילנד (RMNZ)6× פלטינה180,000הממלכה המאוחדת (BPI)3× פלטינה1,800,000ארצות הברית (RIAA)3× פלטינה3,000,000סטרימינגשוודיה (GLF)פלטינה8,000,000
"It's Alright, Ma (I'm Only bleeding)" הוא שיר של זמר הפולק רוק האמריקאי בוב דילן.
השיר יצא בפעם הראשונה באלבום Bringing It All Back Home ב-22 במרץ 1965. השיר בוצע בידי אמנים רבים והוא אחד משיריו המצוטטים ביותר של דילן.
את השורה "מי שלא עסוק בהיוולדות עסוק במוות" אהבו פוליטיקאים רבים לצטט, למשל אל גור טען, שזו השורה האהובה עליו.
השיר נשמע גם בפרק הסיום של סדרת הטלוויזיה "הסופרנוס".
השיר נכתב בסגנון זרם התודעה והוא אחד השירים הבולטים ביותר של דילן בסגנון זה.
השיר, שאורכו כשבע וחצי דקות, הוא רצף ארוך של בתים ללא פזמון קבוע.
השיר בנוי מרצפים ארוכים של חרוזים שנותנים לשיר זרימה מאוד ייחודית.
הכתיבה משתייכת לסגנון האוונגרד, והיא ניחנת במחאה האופיינית לדילן.
התחושה הכללית של השיר היא מאוד מיסטית, בין השאר בזכות בית הפתיחה הכולל ליקוי חמה וליקוי ירח המתרחשים בו זמנית, כמו כן המסטיקה ממשיכה בהמשך השיר; לדוגמה, בשורה "אתה מאבד את עצמך אתה מופיע שוב" .
אפשר גם לראות את דובר השיר כאדם גוסס, שמדבר עם אמו ברגעיו האחרונים.
הדובר נותן דין וחשבון על כל הדברים שהוא יכול לחשוב עליהם בעולם, ולבסוף מת.
השיר הזה הוא מהאחרונים, שהקליט דילן בסגנונו המקורי, הפולקי.
טוענים, שאחרי הקלטת השיר הזה הוא הקליט רק עוד שיר אחד בסגנון ועבר להקדיש את עצמו לחלוטין למוזיקה חשמלית, אך טענה זו אינה מוכחת.
השיר מופיע באלבום הראשון שבו דילן משתמש במוזיקה חשמלית, והוא דווקא מנוגן אך ורק בגיטרה קלאסית.
הפתיחה מזכירה מאוד את הדיסק הראשון של בוב דילן והקטע הזה חוזר בין הבתים.
השיר שבא אחרי השיר הזה באלבום הוא It's All Over Now, baby blue שהוא השיר שבו דילן נפרד ממוזיקת הקאנטרי והפולק.
השיר גדוש בטכניקות ספרותיות, כשהבולטת ביותר ביניהן היא האוקסימורון.
השיר נתפח באוקסימורון סמלי "חושך בצהריי היום" וממשיך ברבים נוספים.
האוקסימורון נותן את התחושה האקליפטית שפותחת את השיר, וממשיכה לאורכו.
אמצעי חשוב נוסף הוא המטפורה.
למשל, "מישהו שגר בכספת" או "אדם השר כשלשונו בוערת", אחת המטאפורות הייחודיות בשיר היא "כופף בעזרת הפלייר של החברה" .
כמו כן, דילן שובר מספר מבנים לשוניים כדי לחזק את המסר שלו במשחקי מילים.
דוגמה לכך היא "הכסף אינו מדבר, הוא מקלל".
טכניקה נוספת, שמבוצעת ברמה מופתית בשיר זה, היא טכניקת החריזה.
כל בית בנוי מחמישה חרוזים זהים ושורה אחרונה המסתיימת בצורה שונה, כל שלושה בתים מתחרזים ביניהם בשורה הפתוחה וגם הפזמון המשתנה מתחרז באותו חרוז.
נוסף לכך יש חרוזים פנימיים רבים.
שיר זה נמנה עם רשימה ארוכה של שירי מחאה של דילן, והוא אחד הבולטים ביניהם.
בשיר ישנה מחאה על כמעט כל נושא שאפשר לחשוב עליו, והיא מגוונת מאוד גם מבחינת סגנון, חלק מהמחאה נאמרת בצורה ישירה בעוד חלק נאמרת בצורה יותר חשאית.
השיר הוא חשבון נפש של דילן על כל מה שהוא לא אוהב בעולם.
דילן ידוע מאוד במחאה האנטי מלחמתית שלו, ושיר זה הוא בין השאר שיר כזה.
השיר מוחה נגד השליטה של הגנרלים ושל הצבא על חיהם של האנשים, ועל כוחם.
דילן מעביר בשיר ביקורת חריפה על הקפיטליזם האמריקני, דוגמה בולטת היא הבית השישי שבו מדובר על המורים, שמלמדים, שמטרת הידע היא השגת ממון (Teachers teach that knowledge waits
דילן מסיים את הבית בכך, שאפילו נשיא ארצות הברית לפעמים צריך לעמוד עירום; כלומר, כל הכסף שבעולם וכל העוצמה לא משנה, כיוון שאדם הוא אדם בכל אופן וכל הקפיטליסטים הם בעצם חסרי כל.
אחת השורות המוכרות ביותר בשיר היא "הכסף אינו מדבר הוא מקלל" שגם היא נמנית עם השורות הסוציאליסטיות בשיר.
לשורות אלו מתווספות שורות רבות, כגון בית שלם שמדבר על מערכת הפרסום שמרמה את הקהל שלה.
בשיר יש מספר רמיזות קטנות לדת ולמוסדות הדת ולמחאה כנגדם.
שורה בולטת בנושא זה בשיר היא השורה "While preachers preach of evil fates" המדברת על שיטת ההפחדה של הדת, שגורמת לאדם להיות תמיד בפרנויה.
מצד שני דילן גם מוחה נגד הוזלת הדת, והצורה שהצרכנות השתלטה עליה.
למשל כשהוא שר "flesh-colored Christs that glow in the dark" הוא מוחה כנגד הצרכנות שבמערכת הדתית, שיוצרת פסלונים של ישו שזוהרים בחושך.
בסופו של דבר כל המחאה של דילן בקשר לדת מצטרפת לתחושה הכללית שהוא מעביר בשיר, התחושה של חוסר החשיבות, ההשתלטות של כל הדברים הרעים על הטובים, תחושת ארמגדון באופן כלשהו.
הבית החמישי נגמר בכך שקל לראות מבלי להסתכל רחוק, ששום דבר אינו באמת קדוש.
דילן מותח ביקורת על כל המערכות האמריקאיות, על כך שהן צבועות ושהן מנסות לשלוט באדם הקטן דרך שקרים והבלים.
ביקורת זאת קיימת בשורות כמו "false gods" שורות קצרות שמזכירות את כל הצביעות שדילן רואה.
הבית העשירי מוקדש כולו לנושא זה, הוא עוסק באנשים, שכל חייהם רק מתלבשים בחליפות כדי ללכת למסיבות או למועדוני יוקרה, ובינתיים הם מעבירים ביקורת על מה שהם רוצים, והם אלה שמחליטים את מי להפוך לגיבור בעיני העם, ואז הם עוד אומרים "שאלוהים יברך אותו" .
כלומר הם מתחזים לאלוהים מרוב שהם נשלטים על ידי כוחם.
בהמשך דילן מדבר על מערכת המשפט, בהשוואות מסוימות לנוח הוא מוציא את השופטות (Old lady judges) כנביאות שקר.
הוא טוען שהן דוחפות בכוח ערכים שקריים ומעליבות את האדם הפשוט, גורמות לו להיראות קטן.
את הבית הזה מסיים דילן באמירה הגורפת הכול "פרופגנדה, הכול מזויף" .
בשיר זה יש השפעה חזקה של זרם האקזיסטנציאליזם.
מצד אחד הוא שר על כל הדברים הרעים שבעולם, ועל הפחד והקושי וחוסר החשיבות, אך מצד שני, כשהוא מדבר לאימו (בפזמונים) הוא עוד מנסה להחזיק את עצמו בחיים.
הערות כגון "מישהו חושב שהוא באמת מצא אותך" מחזקות את התחושה האקזיסטנציליסטית.
הבית התשיעי מדבר כולו על אנשים התקועים בעבודות שאינם אוהבים, מקנאים בחופשיים.
אך הוא מדגיש שהם עדיין חיים.
מבחינות רבות בית זה מזכיר את כתבי אלבר קמי בספרים הזר והמיתוס של סיזיפוס.
השיר נחתם באמירה : "But it's alright, Ma, it's life, and life only" כלומר "אבל זה בסדר אמא, אלו החיים, והחיים בלבד".
אמירה זו כמו רוב האמירות של דילן, יכולה להתפרש לפנים רבות, אך פרשנות הגיונית מאוד לשורה היא פרשנות אקזיסטנציאליסטית, ההקטנה של חשיבותה של החיים.
האמירה מקבלת פאן אקזיסטנציאליסטי רק בהקשר לכל השיר, שיר שמתאר התפייסות לעולם למרות הציניות שבו, למרות הצביעות, הקפיטליזם והמלחמות.
It's About Time הוא אלבום הבכורה של להקת הפופ-רוק האמריקאית האחים ג'ונאס.
האלבום יצא בארצות הברית ב-8 באוגוסט 2006 והופץ בידי חברת התקליטים Columbia Records.
האלבום נמכר בעותקים ספורים ואזל מיד מהחנויות, ניתן להשיגו כיום באתרי מסחר וירטואלי כמו eBay, במחירים יקרים ובעותקים מיד שנייה.
"It's Now or Never" (בעברית: "זה עכשיו או לעולם לא") הוא סינגל פופולרי מאת הזמר אלביס פרסלי אשר נכתב על ידי וואלי גולד ואהרון שרדר ואשר יצא לראשונה כסינגל ב-5 ביולי 1960.
הלחן של השיר הוא עיבוד של השיר האיטלקי "", אך ההשראה לשיר באה מהשיר "There's No Tomorrow" אותו ביצע הזמר האמריקני טוני מרטין בשנת 1949.
במהלך סוף שנות ה-50 של המאה ה-20, בעוד אלביס הוצב בגרמניה במהלך שרותו בצבא האמריקני, אלביס שמע לראשונה את השיר "There's No Tomorrow" בביצועו של מרטין.
בעקבות כך אלביס העלה את הרעיון בפני המו"ל שלו פרדי בינסטוק אשר ביקר אותו באותה העת בגרמניה.
בעקבות כך בינסטוק, אשר בפעמים רבות איתר כותבי שירים עבור אלביס, חזר למשרדו בניו יורק ושם הוא יצר קשר עם כותבי השירים וואלי גולד ואהרון שרדר אשר כתבו את המילים לשיר בתוך חצי שעה בלבד.
בהמשך השיר נמכרו מעל ל-20 מיליון עותקים של השיר, הגיע למקום הראשון במצעדים של מדינות שונות בכל רחבי העולם והפך לסינגל הנמכר ביותר של אלביס בכל הזמנים.
השיר מסמן בעיני רבים את סוף התקופה היצירתית והאיכותית של אלביס שהתבטאה במרד נעורים, מחתרתיות, ומוזיקת רוק סוחפת ומעבר למיינסטרים ולהתמסחרות.
הזמר האמריקני בארי וייט שמע את השיר במהלך שנת 1960 בעת ששהה בכלא בגין גנבת צמיגי קאדילק בשווי 30,000 דולרים.
לטענתו של וייט לשיר הייתה השפעה כה רבה עליו באותה העת שהוא החליט לאחר מכן לפתח קריירה בתחום המוזיקה.
גרסת קאבר לשיר שביצע ג'ון שניידר הייתה הסינגל הראשון שהוציא (1981) וההצלחה המסחרית הראשונה שלו.
השיר נכלל ברשימת השירים הנמכרים ביותר בכל הזמנים.
It's Not Me, It's You הוא אלבום האולפן השני של זמרת הפופ הבריטית לילי אלן.
האלבום יצא לאור ב-4 בפברואר 2009 על ידי חברות התקליטים ריגל רקורדינגס ופרלופון.
תכנון האלבום החל בשנת 2008, עם שינוי הסגנון המוזיקלי של אלן מסקא ורגאיי כפי שהיה באלבומה הקודם, Alright, Still, לאלקטרופופ עם אלמנטים של ג'אז וקאנטרי.
עם הוצאתו זכה האלבום לביקורות חיוביות רבות ממבקרים ששיבחו את אלן על "לשונה החדה" וציינו כי האלבום "נפלא".
האלבום היה להצלחה מסחרית, והגיע לפסגת מצעדי האלבומים של בריטניה, קנדה ואוסטרליה.
בבריטניה הגיע האלבום למעמד פלטינה משולשת, ולמעמד פלטינה מרובעת באוסטרליה.
עד דצמבר 2009 מכר האלבום מעל לשני מיליון עותקים ברחבי העולם.
"The Fear" - יצא לאור ב-9 בדצמבר 2008 כסינגל הראשון מהאלבום.
מוקדם יותר הודיעה אלן באתר האינטרנט שלה כי השיר יצא לאור כסינגל הראשון.
ב-1 בדצמבר החלו השמעות השיר ברדיו.
הקליפ לשיר אמור היה להתפרסם לראשונה ב-4 בדצמבר בערוץ 4 הבריטי, אך דלף קודם לכן, ולכן הועלה שעתיים לפני השידור ליוטיוב.
השיר הגיע לפסגת מצעד הסינגלים הבריטי, שם נשאר במשך ארבעה שבועות רצופים, והיה לסינגל השני של אלן שהגיע לפסגת מצעד זה.
"Not Fair" - יצא לאור ב-20 במרץ 2009 כסינגל השני מהאלבום.
השיר פורסם תחילה להורדה דיגיטלית בלבד, וכחודשיים לאחר מכן נמכר בעותקים פיזיים.
והשיר הגיע למקום החמישי במצעד הסינגלים של בריטניה.
"Fuck You" - יצא לאור ב-10 ביולי 2009 כסינגל השלישי מהאלבום.
דמו של השיר, שנקרא "Guess Who Batman", פורסם לפני הוצאתו ודורג במקום התשיעי במצעד הסינגלים של צ'כיה.
הסינגל היה לשיר השלישי של אלן שנכנס למצעד הסינגלים האמריקאי בילבורד הוט 100, שם דורג במקום ה-68.
"22" - יצא לאור ב-24 באוגוסט 2009 כסינגל הרביעי מהאלבום.
באוסטרליה הגיע השיר למעמד זהב.
"Who'd Have Known" - יצא לאור ב-30 בנובמבר 2009 כסינגל החמישי מהאלבום.
"Back to the Start" - יצא לאור ב-17 באפריל 2010 כסינגל שיווקי.
השיר נמכר במהדורה מוגבלת של 1000 עותקים בפורמט של תקליט 7 אינץ'.
השיר דורג במצעד הסינגלים של אוסטרליה במקום ה-21.
It's My Life (תרגום מאנגלית: אלו הם חיי) הוא האלבום השני של הלהקה הבריטית Talk Talk.
באלבום זה טוק טוק הראו גרסה בוגרת יותר של הסינת'-פופ שמאפיין את התקופה המוקדמת שלהם, והוא הכיל את הלהיטים It's My Life (שמאוחר יותר התפרסם גם בזכות גרסת הכיסוי של להקת No Doubt) והשיר Such a Shame שהביאו ללהקה הצלחה בינלאומית בעיקר בארצות אירופה.
לפני הקלטות האלבום פרש סיימון ברנר מהלהקה, והמפיק שהחליף את קולין ת'רסטון, טים פריס גרין, נהיה חבר הלהקה הרביעי באופן לא רשמי - מלבד ההפקה, הוא גם ניגן קלידים במקום ברנר והיה שותפו של מארק הוליס לכתיבה.
פול ווב - גיטרת בס
טים פריס גרין - הפקה, קלידים
מוריס פרט - כלי הקשה
Issuu הוא אתר אינטרנט המשמש בתור פרסום אלקטרוני בחינם עבור מגזינים, קטלוגים, עיתונים ועוד.
כיום רשומים באתר מעל 21 מיליון פרסומים דיגיטליים.
באתר רשומים מעל 85 מיליון קוראים פעילים הרשומים באתר.
אתר Issuu פרסומים מובילים בתחומי האופנה, תרבות, ואמנות.
כיום אתר Issuu משמש בתור פרסומים רבים באינטרנט.
Issuu נוסד בקופנהגן, דנמרק בשנת 2006 על ידי: "מיכאל הנסן, רובן ביירג הנסן, מיקל ג'נסן, ומרטין בטון-תומסן" מתוך מטרה לאפשר קריאה של מגזינים באינטרנט ללא צורך בקניית עיתונים ושימוש בנייר מודפס.
בשנת 2009 נבחר Issuu לאחד מ-50 אתרי האינטרנט הטובים ביותר על ידי אתר honoree Webby.
בתחילת 2013 עברה החברה אל עמק הסיליקון בעיר פאלו אלטו, קליפורניה, תחת ניהולו של "ג'ו הירקין" ובשותפות עם חברת יאהו.
"It's a Heartache" (בעברית: "זהו כאב לב") הוא סינגל שהוקלט על ידי הזמרת-יוצרת הוולשית בוני טיילר, מתוך אלבום האולפן השני שלה, Natural Force.
השיר הוקלט גם על ידי ג'וס ניוטון באותה השנה בה טיילר הקליטה אותו.
גרסתה של טיילר זכתה לביקורות חיוביות ממבקרי המוזיקה.
השיר הגיע למקום השלישי במצעד הבילבורד הוט 100 והרביעי במצעד הסינגלים הבריטי.
השיר נמכר בלמעלה מ-6 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים.
טיילר הקליטה מחדש את השיר מספר פעמים נוספות במרוצת השנים.
גרסה מחודשת שהפכה לפופולרית הייתה הגרסה המחודשת משנת 2004, בה התארחה הזמרת קארין אנטון.
בשנת 1977, גילתה טיילור גוש קטן במיתרי הקול שחייב אותה לעבור ניתוח.
בהתחלה חשבה טיילר שזהו סוף הקריירה הקצרה שלה.
היא החליטה להוציא את השיר הזה כסינגל האחרון שלה, תוך שלא הייתה מודעת לכך שיהפוך ללהיט בינלאומי.
בעקבות הצלחתו חסרת התקדים של השיר, המשיכה טיילר בקריירה שלה.
כמה שנים לאחר מכן אף הוציאה את "Total Eclipse of the Heart" שנחשב לימים לאחד מהשירים המצליחים ביותר בכל הזמנים.
השיר נכתב על ידי רוני סקוט וסטיב וולף, המנהלים של טיילר באותה העת, והופק על ידי דייוויד מקיי.
השיר הוא מעין בלדת רוק קל, בה בוני טיילר מדברת על כאב רגשי שמשפיע עליה בצורה בלתי הפיכה.
מבקרי המוזיקה השוו את קולה של טיילר בשיר זה לקול של רוד סטיוארט, שבסופו של דבר הקליט את השיר בעצמו גם כן.
קרול ווצ'ל מ-Spokane Daily Chronicle, החמיאה לטיילר על השיר וציינה כי הקול שלה לאחר הניתוח טוב יותר מאשר לפני הניתוח.
היא אף הוסיפה כי הלהיט הראשון שלה "Lost in France", לא מצליח להשתוות אליו מבחינת הווקאליות בשניהם.
מקוםתאריםמכירותאוסטרליה (ARIA)זהב50,000ארצות הברית (RIAA)זהב1,000,000בריטניה (BPI)זהב500,000צרפת (SNEP)פלטינה1,107,000קנדה (Music Canada)זהב75,000סיכוםבכל העולםN/A6,000,000
It's My Party Tour (מוכר כ-It's My Party: The Live Celebration) הוא סיבוב ההופעות הרביעי של הזמרת-יוצרת האמריקאית ג'ניפר לופז.
סיבוב ההופעות החל ב-7 ביוני 2019 באינגלווד שבלוס אנג'לס והסתיים, בסנקט פטרבורג.
ההופעה שהייתה צריכה להתקיים ב-28 ביוני 2019, בפוארטו ריקו בוטלה מסיבה שטרם צוינה.
בדצמבר 2018, יצא לאקרנים הסרט "סיבוב שני", בו השתתפה ג'ניפר לופז.
בסמוך ליציאתו של הסרט, הכריזה כי בקיץ 2019, היא עתידה לצאת לסיבוב הופעות שיתקיים במקומות שונים בארצות הברית ובקנדה.
בין היתר, הצהירה כי סיבוב ההופעות יהיה מצומצם ביחס לקודם "Dance Again World Tour".
ב-1 באוגוסט 2019 ערכה לופז מופע בפארק הירקון בתל אביב.
+רשימת תאריכי המופעים, מיקומם והמדינות בהן הם מתקיימים תאריך עיר מדינה מיקום סיבה 28 ביוני 2019סן חואןפוארטו ריקו Coliseo de Puerto Rico Jose Miguel Agrelot טרם פורסמה
It's Not Me, It's You World Tour הוא סיבוב ההופעות השני של הזמרת-יוצרת הבריטית לילי אלן, אשר התקיים באירופה, צפון אמריקה, אוסטרליה, אסיה, דרום אמריקה וניו זילנד.
סיבוב ההופעות כלל בתוכו כ-103 הופעות בסך הכול, והוא החל ב-14 במרץ 2009, והסתיים, ב-10 בספטמבר 2010.
סיבוב הופעות זה נועד לקדם את אלבומה השני של אלן, It's Not Me, It's You.
"It's Five O'clock" (בעברית: "השעה חמש") הוא שיר של הלהקה היוונית, בנה של אפרודיטה, מאלבום האולפן, הנושא את אותו שם, שיצא ב-1969. השיר יצא לאור גם כסינגל במרקורי רקורדס.
את השיר כתבו ואנגליס וריצ'רד פרנסיס.
השיר הגיע למקום השישי בשווייץ ולמקום ה-11 בהולנד.
בישראל הגיע השיר למקום ה-20 במצעד הלועזי השנתי לשנת 1970 של רשת ב'.
מצעד (1970)מיקומי שיאצרפת1איטליה1 שווייץ (Schweizer Hitparade)6 הולנד (Single Top 100)11מצעד (2015)מיקומי שיא צרפת (SNEP)177
הזמרת האיטלקייה מילבה הקליטה את השיר ב-1981 בגרמנית בשם "Kennst du das auch?" ובצרפתית בשם "Le drapeau de l'humanité".
הגרסה של דמיס רוסוס (1987)
דמיס רוסוס, שהיה סולן להקת בנה של אפרודיטה, הקליט בשנת 1987 גרסה חדשה של השיר באלבומו The Story of Demis Roussos.
ההקלטה יצאה לאור גם כסינגל מתוך אותו אלבום בשנת 1987 בחברת התקליטים BR Music.
It's All About You (בעברית: זה הכל עלייך) הוא סינגל שהוקלט על ידי הזמרת האלבנית יוליאנה פאשה.
השיר יצא לאור ב-24 בדצמבר 2009, כסינגל שלא מתוך אלבום, וכשיר אשר ייצג את אלבניה באירוויזיון 2010.
עם יציאתו נכנס השיר אל המקום ה-21 במצעד הרשמי של פלנדריה.
עם השיר השתתפה יוליאנה פאשה באירוויזיון 2010. בחצי הגמר הצליח השיר להגיע אל המקום ה-6 עם 76 נקודות בסך הכל.
בגמר האירוויזיון הגיע אל המקום ה-16 בלבד, עם 62 נקודות בסך הכול.
הקליפ של השיר, אשר הועלה ליוטיוב בשנת 2010, הצליח לצבור קרוב ל-3 מיליון צפיות.
מדינהתאריך יציאהפורמטחברת תקליטיםעולם24 בדצמבר 2009הורדה דיגיטלית
It's Like That (בעברית: זה ככה) הוא סינגל שהוקלט על ידי הזמרת-יוצרת האמריקאית מריה קארי, מתוך אלבום האולפן העשירי שלה, The Emancipation of Mimi.
השיר יצא לאור ב-25 בינואר 2005, על ידי חברת התקליטים איילנד רקורדס, כסינגל הראשון מתוך האלבום.
השיר נכתב על ידי מריה קארי, ג'רמיין דופרי, מנואל סיל, ג'והנטה אוסטין, ג'וזף סימונס, דריל מקדנילס וג'ייסון מיזל והופק על ידי קארי, דופרי וסיל גם כן.
גרסת הרמיקס של השיר כוללת בתוכה קטע ראפ של הראפר האמריקאי פאט ג'ו.
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.
במקור, רצתה מריה קארי כי פול האנטר יביים את הווידאו קליפ הרשמי של השיר.
עם זאת, ברט ראטנר, שביים כמה מהקליפים האחרים של קארי, נבחר במקום האנטר לביים את הקליפ הזה גם כן.
הקליפ של הלהיט "We Belong Together", מהווה קליפ המשך לקליפ הזה.
נכון לאפריל 2020, מונה הצפיות של הקליפ עומד על למעלה מ-42 מיליון צפיות.
"It's My Life" (בעברית "אלו הם חיי") הוא שיר של להקת הרוק האמריקאית בון ג'ובי.
השיר יצא ב־23 במאי 2000 כסינגל הראשי מאלבום האולפן השביעי שלהם, Crush.
השיר נכתב והופק על ידי ג'ון בון ג'ובי, ריצ'י סמבורה, מקס מרטין ולוק אבין, שעזר בהפקת השיר.
השיר הגיע למקום הראשון במצעדים באוסטריה, בלגיה, איטליה, הולנד, פורטוגל, רומניה, ספרד ושווייץ, והגיע למקום מספר 33 בילבורד הוט 100 של ארצות הברית.
השיר הופיע גם בפרסומת של מיצובישי מוטורס משנת 2001 ועד 2004.
"אף אחד לא ציפה ל-It's My Life מלבדנו.
ידענו שיש לנו להיט", אמר ג'ון בון ג'ובי בשנת 2007. השיר הפך להמנון שפנה למעריצים רבים.
מאוחר יותר אמר בון ג'ובי: "חשבתי שאני כותב בהתמרמרות רבה על חיי ואיפה אני נמצא.
לא חשבתי שהביטוי 'It's My Life' יגע בבני נוער ומבוגרים.
את הווידאו קליפ ביים ויין אישם.
ויל אסטס (טומי) ושירי אפלבי (ג'ינה) הן שתי הדמויות הראשיות.
בתחילת הקליפ, טומי צופה בסרטון של הופעה של בון ג'ובי במחשב שלו, ואמו מבקשת שיזרוק את האשפה.
לפתע ג'ינה מתקשרת וטומי מתחיל לרוץ בדירתו ומוציא את האשפה.
לאחר מכן הוא רץ ברחובות לוס אנג'לס עד למופע, כשאר בדרך הוא נרדף על ידי כלבים, רץ מרתון ומתגלגל מתחת למשאית.
בסוף הקליפ הוא מגיע אל המופע ורוקד עם ג'ינה.
הקליפ נוצר בהשראת הסרט "ראן לולה ראן".
ג'ון בון ג'ובי פגש את אסטס על הסט של U-571 ובחר בו להשתתף בקליפ.
זהו הסרטון הנצפה ביותר של בון ג'ובי ביוטיוב, עם למעלה ממיליארד צפיות נכון ליולי 2022.
It's Not That Deep (בעברית: זה לא כל כך עמוק) הוא המיני-אלבום הראשון של הזמרת-יוצרת האמריקאית אוליביה אובריאן.
המיני-אלבום יצא לאור ב-17 בנובמבר 2017, על ידי חברת התקליטים יוניברסל מיוזיק גרופ.
מתוך המיני-אלבום יצאו שני סינגלים.
מדינהתאריך יציאהפורמטחברת תקליטיםמקורעולם17 בנובמבר 2017הזרמת מוזיקה • הורדה דיגיטליתאיילנד
"It's Nice to Have a Friend" (בעברית: "זה נחמד שיש [לך] חבר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.
אף על פי שלא יצא כסינגל, הצליח השיר להגיע למקום ה-92 במצעד הבילבורד הוט 100.
השלישייה כתבה והפיקה גם את "Afterglow".
סוויפט אישרה כי השיר קיים ב-16 באוגוסט 2019, שבוע לפני צאתו הרשמית.
סוויפט אמרה כי מדובר באחד מהשירים האהובים עליה ביותר באלבום ותיארה אותו כשיר נוסטלגי.
האודיו הרשמי של השיר הועלה ליוטיוב ב-23 באוגוסט 2019, תוך שזכה להצלחה כאשר צבר קרוב ל-4 מיליון צפיות.
במצעד הבילבורד הוט 100 התברג במקום ה-92, תוך שבסמוך לכך, התברג במקום ה-97 במצעד קנדה הוט 100 ובמקום ה-47 במצעד שירי הסטרימינג לפי דרישה.
על השיר דיברה סוויפט בריאיון למגזין הבילבורד.
כלפי השיר הופנו ביקורות חיוביות, תוך שברולינג סטון הוא דורג במקום ה-66 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות86רולינג סטוןכל 206 השירים של טיילור סוויפט, לפי דירוג66BuzzFeed167 השירים הטובים ביותר של טיילור סוויפט, לפי דירוג139NMEהשירים הטובים ביותר של טיילור סוויפט, לפי דירוג77Paste158 השירים הטובים ביותר של טיילור סוויפט, לפי דירוג109Vulture179 השירים הטובים ביותר של טיילור סוויפט, לפי דירוג93
Issues (בתרגום חופשי: נושאים) הוא האלבום הרביעי של להקת הנו-מטאל קורן.
האלבום יצא לאור בשנת 1999, שנה לאחר אלבומם Follow the Leader.
האלבום הוא אחד המצליחים ביותר של קורן, עם מכירות של 575,000 עותקים בששת הימים הראשונים ליציאתו ודורג במקום הראשון במצעד המכירות השבועיות האמריקאי.
לפי MRC Data, האלבום מכר לפחות 3,047,076 עותקים רק בארצות הברית.
הסגנון ב-Issues שונה לחלוטין והזכיר יותר את אלבומה הראשון של הלהקה.
הראפ וההיפ הופ נעלמו, ושירתו של ג'ונתן דייוויס חזרה להיות טעונה ברגש.
כמו כן האלבום הכיל בתוכו אווירה קודרת.
לאחר שחרורו של האלבום, יצאה הלהקה לסיבוב ההופעות המצליח ביותר שלה – "Sick And Twisted Tour".
לרוע המזל, מתופף הלהקה דייוויד סילבריה נפצע בשורש כף היד, והלהקה נאלצה לבטל חלק מהופעותיה.
כתוצאה מכך, מתופף להקת פיית' נו מור, מייק בורדין, החליף את סילבריה עד שהחלים.
באמצע שנת 2000 יצאה הלהקה להפסקה זמנית אחרי 7 שנים רצופות של פעילות.
בתחילת שנת 2002 חזרה הלהקה להופיע.
It's My Turn (בעברית: זה התור שלי או עכשיו תורי) הוא שיר שהוקלט על ידי הזמרת האמריקאית דיאנה רוס, מתוך אלבום האוסף שלה, To Love Again.
השיר יצא לאור ב-29 בספטמבר 1980, על ידי חברת התקליטים מוטאון, כשיר הנושא של הסרט It's My Turn.
הוא נכתב והופק על ידי קרול באייר סגר ומייקל מסר.
הוא הפך ללהיט בינלאומי כאשר הגיע למקום התשיעי במצעד הבילבורד הוט 100 ולמקום ה-14 במצעד שירי ה-R&B/היפ-הופ.
במצעד הסינגלים האירי דורג בשיאו במקום ה-17.
בנוסף לכך, "It's My Turn" היה לשיר הנושא של אנתולוגיית הדרמה הפיליפינית קConey Reyes on Camera משנת 1984.
"Issues" הוא סינגל הבכורה של הזמרת-יוצרת האמריקאית ג'וליה מייקלס.
הסינגל שיצא על ידי ריפבליק רקורדס ב-13 בינואר 2017, נמצא במיני-אלבום השלישי שלה, Nervous System.
נכון ליוני 2021, השיר הושמע למעלה מ-955 מיליון פעמים בספוטיפיי.
ב-2018, השיר היה מועמד בקטגוריית שיר השנה בטקס פרסי גראמי.
השיר זכה, בדרך כלל, לביקורות חיוביות.
מגזין בילבורד שיבח את השיר: "בליריות בוטה, כנה וכתיבת שירים חדה כתער, החלטתה של מייקלס לבחור בהפקה מינימלית מוכיחה שהיא חכמה ועוזרת למסגר את קולותיה המסקרנים במומחיות כדי לתת למעריצים טעימה ראשונה למה שעוד יבוא".
מייק ווס, מ-Idolator, אמר כי "זה יכול להיות קשה עבור כותבי שירים לגלף קול ייחודי כשהם יוצאים לבד, אבל לא נראה שזו תהיה בעיה עבור ג'וליה".
הווידאו קליפ הרשמי של השיר, בבימויה של טביטה דנהולם, יצא ב-8 במרץ 2017 ביוטיוב.
הוא מציג את מייקלס חווה את הלא נודע שכל מערכת יחסים עוברת.
בווידאו קליפ, ניתן לראות את הזמרת ואת השחקן האמריקאי, אלכסנדר קוך, במערכת יחסים "אוהבת" אשר "מרגישה שהיא עלולה להתפרק בכל רגע".
נכון ליוני 2021, הווידאו קליפ נצפה למעלה מ-225 מיליון פעמים ביוטיוב.
הווידאו הקליפ הלירי הרשמי של השיר, בבימויו של פרדו צ'אבס, יצא ב-18 במאי 2017 ביוטיוב.
הווידאו הקליפ הלירי, שצולם ברחבי לונדון, מציג את חייהם של מספר אנשים.
נכון ליוני 2021, הווידאו הקליפ הלירי נצפה למעלה מ-25 מיליון פעמים ביוטיוב.
מייקלס ביצעה בהופעה חיה את השיר מפסר פעמים.
ב-20 במרץ 2017, היא ביצעה את השיר בתוכנית הטלוויזיה האמריקאית, The Tonight Show Starring Jimmy Fallon.
ב-30 באפריל 2017, היא ביצעה את השיר בפרסי המוזיקה של רדיו דיסני.
ב-13 במאי 2017, היא ביצעה את השיר בפסטיבל Wango Tango .
ב-21 במאי 2017, היא ביצעה את השיר בפרס המוזיקה של בילבורד.
מספר כלי תקשורת אמרו כי הופעתה הייתה אחת מהטובות ביותר שבוצע בטקס.
ב-18 ביוני 2017, היא ביצעה את השיר ב-iHeartRadio MMVAs .
ב-27 באוגוסט 2017, היא ביצעה את השיר בפרסי הווידאו קליפים של MTV.
הופעה זו נקטעה כאשר MTV החליטה לקצץ שירים להפסקת פרסומות.
החלטה זו של MTV ספגה ביקורת קשה מצד אנשים רבים, כולל מסולן מארון 5, אדם לוין.
באוגוסט 2017, היא ביצעה את השיר בתוכנית הטלוויזיה האמריקאית, "The Today Show".